Temeljem članka 18.a, stavka 2. Zakona o zaštiti osobnih podataka («Narodne novine» broj 103/03., 118/06., 41/08., 130/11. i 106/12.) i članka 55. Statuta Grada Koprivnice («Glasnik Grada Koprivnice broj 4/09., 1/12., 1/13. i 3/13.), gradonačelnik Grada Koprivnice 16.01.2018. godine, donio je

**O D L U K U**

**o imenovanju službenika za zaštitu osobnih podataka**

**Članak 1.**

 **Renata Štefec**, struč.spec.admin.publ., viša savjetnica za službeničke odnose u Upravnom odjelu za poslove Gradskog vijeća i opće poslove, imenuje se službenikom za zaštitu osobnih podataka Grada Koprivnice.

**Članak 2.**

Službenik za zaštitu podataka obavlja sljedeće poslove:

* vodi brigu o zakonitosti obrade osobnih podataka u smislu poštivanja odredbi Zakona o zaštiti podataka;
* upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka;
* upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka
* brine o izvršenju obveza iz članka 14. i 17. Zakona o zaštiti osobnih podataka
* omogućava ostvarivanje prava ispitanika iz članka 19. i 20. Zakona o zaštiti osobnih podataka;
* surađuje s Agencijom za zaštitu osobnih podataka u vezi s provedbom nadzora nad obradom osobnih podataka.

**Članak 3.**

 Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti, a koja obveza traje i nakon prestanka obavljanja dužnosti službenika za zaštitu osobnih podataka.

**Članak 4.**

Službeni kontakt - podaci službenika za zaštitu osobnih podataka Grada Koprivnice su:

 - e- mail: renata.stefec@koprivnica.hr

 - službeni telefon broj: 048/ 279-536,

 - službeni telefaks broj: 048/ 279-540.

**Članak 5.**

 Ova Odluka objavit će se u «Glasniku Grada Koprivnice» i na web stranici Grada Koprivnice

[www.koprivnica.hr](http://www.koprivnica.hr).

**Članak 6.**

Danom donošenja ove Odluke, prestaje važiti Odluka o imenovanju službenika za zaštitu osobnih podataka KLASA: 018-01/12-01/33, URBROJ: 2137/01-08-01/6-12-1 od 10.09.2012. godine.

KLASA: 112-01/18-02/0013

URBROJ: 2137/01-04-01/2-18-1

Koprivnica, 16.01.2018.

 GRADONAČELNIK:

 Mišel Jakšić, dipl. oec.

**OBRAZLOŽENJE**

Temeljem članka 18.a, Zakona o zaštiti osobnih podataka («Narodne novine» broj 103/03., 118/06., 41/08., 130/11.i 106/12.) voditelj zbirke osobnih podataka koji zapošljava više od 20 radnika dužan je imenovati službenika za zaštitu osobnih podataka, a imenovanje mora biti u pisanom obliku.

Službenikom za zaštitu osobnih podataka ne može biti imenovana osoba protiv koje se vodi postupak zbog povrede službene dužnosti, odnosno radne obveze, protiv koje je izrečena mjera povrede službene dužnosti, odnosno radne obveze, te kojoj je izrečena mjera povrede normi etičkog kodeksa i drugih pravila ponašanja donesenih od strane poslodavca.

Nadalje, voditelj zbirke osobnih podataka dužan je službene kontakt podatke službenika za zaštitu osobnih podataka učiniti javno dostupnim na svojim web stranicama ili na drugi odgovarajući način te je dužan o imenovanju službenika za zaštitu osobnih podataka izvijestiti Agenciju za zaštitu osobnih podataka.

Slijedom svega naprijed navedenog, a budući da Grad Koprivnica zapošljava više od 20 radnika, predlaže se donošenje predmetnog akta u predloženom tekstu.

 Nositelj izrade i predlagatelj akta:

 Upravni odjel za poslove Gradskog

 vijeća i opće poslove

 Privremena pročelnica:

 Dubravka Kardaš, dipl. iur.